recursal/SuperWikiNEXT-32B huggingface dataset:
**நெப்டியூனியம்(III) குளோரைடு** (*Neptunium(III) chloride*) என்பது NpCl3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது கதிரியக்கப் பண்பு கொண்ட ஒரு சேர்மமாகும். நெப்டியூனியமும் குளோரினும் சேர்ந்து இச்சேர்மம் உருவாகிறது.

தயாரிப்பு
---------

அம்மோனியா அல்லது ஐதரசனை பயன்படுத்தி நெப்டியூனியம்(IV) குளோரைடை 350~400 ° செல்சியசு வெப்பநிலையில் சிதைவு வினைக்கு உட்படுத்தினால் நெப்டியூனியம்(III) குளோரைடு உருவாகும்.

2NpCl4+H2 --> 2NpCl3+2HCl

இயற்பியல் பண்புகள்
------------------

நெப்டியூனியம்(III) குளோரைடு 800 பாகை செல்சியசு வெப்பநிலையில் உருகும். பச்சை நிறத்தில் திடப்பொருளாகக் காணப்படுகிறது. a = 740.5 பைக்கோமீட்டர் மற்றும் c = 427.3 பைக்கோமீட்டர் மற்றும் ஓர் அலகு கலத்திற்கு இரண்டு வாய்பாட்டு அலகுகள் என்ற அணிக்கோவை அளவுருக்கள் கொண்டு, P63/m (எண். 176) என்ற இடக்குழுவில் அறுகோண படிக அமைப்பில் படிகமாக்குகிறது. இதன் படிக அமைப்பு யுரேனியம்(III) குளோரைடு படிக அமைப்பை ஒத்துள்ளது. கட்டமைப்பில், நெப்டியூனியம் அணுக்கள் ஒவ்வொன்றும் ஒன்பது குளோரின் அணுக்களால் சூழப்பட்டுள்ளன. இதன் விளைவாக மூவுச்சி முக்கோண பட்டக ஒருங்கிணைப்பு உருவாகிறது.

வேதிப் பண்புகள்
---------------

நெப்டியூனியம்(III) குளோரைடு 450 ° செல்சியசு வெப்பநிலையில் நீராற்பகுப்புக்கு உட்பட்டு நெப்டியூணியம் ஆக்சிகுளோரைடை (NpOCl) உருவாக்குகிறது.

மேற்கோள்கள்
-----------

1. 1 2 3 4  《无机化学丛书》.第十卷 锕系 锕系后元素. 张青莲 等. 科学出版社. 8.3.2 镎的卤化物. 2.氯化物. P160. ISBN 978-7-03-030572-5
2. ↑  Arnold F. Holleman, Nils Wiberg: *Lehrbuch der Anorganischen Chemie*, 102. Auflage, de Gruyter, Berlin 2007, ISBN 978-3-11-017770-1, S. 1969.
**பதவி படுத்தும் பாடு** 2005 ஆம் ஆண்டு ரஞ்சித் மற்றும் அனாமிகா நடிப்பில், சி. ராமலிங்கம் இயக்கத்தில், ஜி. மூர்த்தி தயாரிப்பில், காந்திதாசன் இசையில் வெளியான தமிழ் திரைப்படம்.

கதைச்சுருக்கம்
--------------

காட்டில் வசிக்கும் மலையப்பன் (ரஞ்சித்) முன்னாள் முதலமைச்சர் தமிழரசனைக் (ரவிச்சந்திரன்) கடத்துகிறான். அவரை விடுவிக்க அரசிடம் அதிக பணம் கேட்கிறான். தற்போதைய முதலமைச்சரான வீரபத்ரன் (பிரமிட் நடராஜன்) தன் அரசியல் எதிரியும் எதிர்க்கட்சியைச் சேர்ந்தவருமான தமிழரசன் கடத்தப்பட்டதற்கு உள்ளூர மகிழ்கிறார். எனவே தமிழரசனை மீட்க பணம் மலையப்பனுக்குப் பணம் தர முடியாது என்று அறிவிக்கிறார். தான் தவறான ஆளைக் கடத்தியிருப்பதைப் புரிந்துகொள்கிறான் மலையப்பன்.

மலையப்பனின் எண்ண ஓட்டத்தைப் புரிந்துகொள்ளும் தமிழரசன் தன் அரசியல் எதிரியான வீரபத்ரனை பழிவாங்குவற்கு இந்த வாய்ப்பைப் பயன்படுத்திக்கொள்ள திட்டமிடுகிறார். மலையப்பனிடம் வீரபத்ரனின் மகளைக் கடத்தினால் வீரபத்ரனிடமிருந்து அதிக பணம் பெறலாம் என்ற யோசனையைச் சொல்கிறார். அதன்படி மலையப்பனும் வீரபத்ரனின் மகளைக் கடத்துகிறான். தன் மகளைக் எவ்வளவு பணம் வேண்டுமானாலும் கொடுக்கத் தயாராகும் வீரபத்ரன், பத்திரிகை நிருபர் முத்துவேலை (வாசு விக்ரம்) மலையப்பனிடம் பேச்சு வார்த்தை நடத்த காட்டுக்குள் அனுப்புகிறார். முத்துவேலுடன் வீரபத்ரன் மகளை விடுவிக்கும் மலையப்பன், தமிழரசனைக் கொன்றதைக் காணொளியாகப் பதிவுசெய்து கொடுத்தனுப்புகிறான்.

முன்னாள் முதல்வர் தமிழரசன் கொல்லப்பட்டதாலும், வீரபத்ரனின் பாரபட்சமான நடவடிக்கையாலும் மாநிலத்தில் சட்டம் ஒழுங்கு சீர்குலைந்ததாகக் கருதும் ஆளுநர் ஆட்சியைக் கலைத்து உத்தரவிடுகிறார். இதனால் வீரபத்ரனின் முதலமைச்சர் பதவி பறிபோகிறது. மலையப்பனுக்குப் பொது மன்னிப்பு வழங்கப்பட்டு அரசு வீடு வழங்கப்படுகிறது. மலையப்பன் தமிழரசனைக் கொன்றதாக வெளியிட்ட காணொளி போலியானது. தமிழரசன் இன்னும் உயிரோடு இருக்கிறார் என்ற உண்மை தெரியவருகிறது. மக்கள் அனைவரும் காட்டில் வாழும் மலையப்பனைப் பற்றி பெருமையாகப் பேசுகின்றனர்.

தன்னைப் பற்றி மக்கள் பெருமையாகப் பேசுவதை தனக்கு சாதகமாக எடுத்துக்கொண்டு மலையப்பன் ஒரு அரசியல் கட்சியைத் துவங்குகிறான். தேர்தலுக்கு முந்தைய கருத்துக்கணிப்புகள் மலையப்பனின் கட்சியே வெற்றி பெறும் என்று கூறுவதைக் கண்டு, வீரபத்ரன் மற்றும் தமிழரசனின் கட்சியைச் சேர்ந்தவர்கள் மலையப்பனின் கட்சியில் இணைகின்றனர். மலையப்பன் வெற்றிபெற்று முதல்வராகப் பதவியேற்று நல்லாட்சி புரிகிறார்.

நடிகர்கள்
---------

* ரஞ்சித் - மலையப்பன்
* அனாமிகா - பொன்னி
* ரவிச்சந்திரன் - தமிழரசன்
* பிரமிட் நடராஜன் - வீரபத்ரன்
* மணிவண்ணன் - மருதநாயகம்
* வாசு விக்ரம் - முத்துவேல்
* ராஜேஷ் - மணிவாசகம்
* ராஜ்கபூர் - ராஜா
* டி. பி. கஜேந்திரன்
* அலெக்ஸ்
* பாண்டு
* ஆடிட்டர் ஸ்ரீதர் - சீதாராமன்
* நெல்லை சிவா
* செம்புலி ஜெகன்
* செல்லதுரை
* திருப்பூர் ராமசாமி
* நம்பிராஜன்
* அபிநயஸ்ரீ

இசை
---

படத்தின் இசையமைப்பாளர் காந்திதாசன். பாடலாசிரியர்கள் பா. விஜய் மற்றும் கபிலன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | இந்த காடு | திப்பு | 2:56 |
| 2 | அந்தரி சுந்தரி | மாலதி லட்சுமண், மாணிக்க விநாயகம் | 4:17 |
| 3 | அரசியலே | கங்கை அமரன், மோகன் | 2:12 |
| 4 | ரெண்டு | பிரசன்னா, சைந்தவி | 1:10 |

மேற்கோள்கள்
-----------

1. ↑  "பதவி படுத்தும் பாடு" இம் மூலத்தில் இருந்து 2017-12-22 அன்று. பரணிடப்பட்டது.. .
2. ↑  "பதவி படுத்தும் பாடு" இம் மூலத்தில் இருந்து 2010-06-07 அன்று. பரணிடப்பட்டது.. .
**தானே தூய்மையாதல் கண்ணாடி** (self-cleaning glass) என்பது, மழையின் போது தானே தூய்மையாகிக் கொள்ளும் வகையைச் சேர்ந்த கண்ணாடியைக் குறிக்கும். தற்காலத்தில் கட்டிடங்களின் பெருமளவு வெளிப்புறப் பரப்புக்கள் கண்ணாடிகளினால் ஆனவையாக இருப்பதால் தூசி முதலியன அடைந்து தூய்மை கெடுவதும், மழையின் போது மழை நீருடன் கலக்கும் இத் தூசிகள் கண்ணாடி வழியே வழிந்து செல்லும்போது அழகற்ற தன்மையைக் கொடுக்கும் வரிவரியான அடையாளங்கள் ஏற்படுவதும் கட்டட முகப்புக்களைப் பேணுவதை கடினமாக்குகின்றன. இது அதிக செலவில் கட்டிட முகப்புக்களை அடிக்கடி தூய்மைப்படுத்தும் தேவையை உருவாக்குகின்றது. இப்பின்னணியில் தானே தூய்மையாதல் கண்ணாடிகளின் உருவாக்கம் கண்ணாடியிடலில் ஒரு மைல்கல் எனலாம். கண்ணாடிகளை உற்பத்தி செய்யும் போதே அதன் மேற்பரப்பில் குறித்த வகைப் பூச்சுக்களைப் பூசுவதனால் இவ்வகைக் கண்ணாடிகள் உருவாக்கப்படுகின்றன.

பூச்சுக்கள்
-----------

தானே தூய்மையாகும் தன்மையைக் கொடுப்பதற்காகப் பயன்படுத்தும் பூச்சுக்களை இரண்டு வகைகளுள் அடக்கலாம்.

1. நீர்தள்ளு பூச்சுக்கள்
2. நீர்கவர் பூச்சுக்கள்

### நீர்தள்ளு பூச்சுக்கள்

இவ்வகைப் பூச்சுக்கள் அவற்றின் பெயருக்கு ஏற்ப நீரைத் தமது மேற்பரப்பில் ஒட்டவிடாது தள்ளுகின்றன. இதனால் மழையின்போது மழை நீரும் அதனுடன் கலக்கும் தூசியும் கண்ணாடியில் ஒட்டிக்கொண்டு காய்ந்துவிடாமல் வழிந்தோடிவிடுகின்றன. எனினும் பெரும்பாலான இவ்வகைப் பூச்சுக்கள் கண்ணாடிகளுக்குப் போதிய அளவு நீர்தள்ளும் தன்மையைக் கொடுப்பதில்லை. இதனால் தூசியுடன் கலக்கும் நீர் முற்றாகவே வழிந்துவிடாமல் கண்ணாடி மேற்பரப்பில் காய்ந்துவிடுவதற்கான சாத்தியங்கள் ஏற்படுகின்றன. ஆனால், இப்பூச்சுக்கள் கண்ணாடிகளுக்கு இலகுவாகத் தூய்மையாக்கத்தக்க தன்மையைக் கொடுக்கின்றன.

### நீர்கவர் பூச்சுக்கள்

இவ்வகைப் பூச்சுக்கள் கண்ணாடிகள் தூய்மையாவதற்கு முதல் வகையிலும் வேறான முறையொன்றைப் பயன்படுத்துகின்றன. இவ்வகையின் பெயர் குறித்துக் காட்டுவதுபோல் நீர் மூலக்கூறுகளைக் கவர்வதன் மூலம் கண்ணாடியில் விழும் நீர் கண்ணாடியில் பரவிச் செல்ல உதவுகின்றன. தூசி கலந்த நீர் கண்ணாடி முழுவதும் சீராகப் பரவாமல் குறித்த வழிகளில் வழிந்தோடுவதாலேயே காயும்போது அழுக்குக் கோடுகள் உருவாகின்றன. இவ்வகைப் பூச்சுக்கள் நீரைச் சீராகப் பரவச் செய்வதால் கண்ணாடி மேற்பரப்பில் உருவாகும் மெல்லிய நீர்ப்படலம் அழுக்கு அடையாளங்களை உருவாக்காமல் விரைவில் காய்ந்து விடுகிறது. நீர்கவர் பூச்சுக்கள் முதல்வகைப் பூச்சுக்களிலும் கூடிய நிலையான தன்மை கொண்டவை. எனினும் மழை நீருடன் கலந்திருக்கும் உலோக அயனிகள் இவற்றின் செயல்திறனைப் படிப்படியாகக் குறைத்துவிடுவது இப்பூச்சுக்களின் ஒரு குறைபாடு ஆகும்.

குறைபாடுகள்
-----------

இவ்வகைக் கண்ணாடிகளின் தூய்மையாதல் தன்மை மழையில் தங்கியிருப்பதால். அடிக்கடி மழை பெய்யக்கூடிய பகுதிகளில் மட்டுமே இவை முறையாகப் பயன்படக்கூடும். மிக அரிதாக மழை பெறும் மையக் கிழக்குப் போன்ற பகுதிகளில் இக்கண்ணாடிகளினால் அதிக பயன் விளையும் சாத்தியம் இல்லை. எனினும் கண்ணாடி உற்பத்தியாளர்கள் இவ்வகைக் கண்ணாடிகளை மையக் கிழக்கு நாடுகளிலும் விற்பனை செய்கின்றனர்.
**தி அப்சர்வர்** என்பது இங்கிலாந்தில், ஞாயிற்றுக்கிழமைகளில் வெளியாகும் நாளேடு ஆகும். இதை தி கார்டியன் குழுமம் வெளியிடுகிறது. இது 222 ஆண்டுகளாக வெளியாகிறது. இதன் ஆசிரியர், ஜான் முல்கோலண்டு ஆவார். இதுவே உலகளவில் முதன்முதலாக, ஞாயிற்றுக்கிழமை வெளியான நாளேடு என்பது குறிப்பிடத்தக்கது. இது 1791 ஆம் ஆண்டில் இருந்து வெளியிடப்படுகிறது. இந்த இதழுக்கும், ஆசிரியர்களுக்கும் இங்கிலாந்து இதழியல் துறை விருதுகள் வழங்கிச் சிறப்பித்துள்ளது.

கூடுதல் தகவல்
-------------

1. 1990ம் ஆண்டு பர்சாத் பசோப்ட் ஈராக்கில் உளவாளி என்ற குற்றச்சாட்டால் தூக்கில் போடப்பட்டார், ஆனால் பின்னர் அது உண்மை அல்ல என ஈராக் ஒப்புக்கொண்டது.
2. 2005 ஆம் ஆண்டில் இணையத்திற்குள் வந்தது.
3. 2007 ஆம் ஆண்டில் 1971 முதல் 2003 வரையான இதழ்கள் இணையத்தில் கிடைக்கும்.
4. 2008 ஆம் ஆண்டு முகமது நபி பற்றிய கேலிச்சித்திரத்தால் எகிப்தில் தடை.

2018இல் டேப்ளாய்ட் வடிவம்
-------------------------

சூன் 2017 ஆம் ஆண்டில் கார்டியன் ஊடகப் பிரிவு கார்டியன் இதழும், இவ்விதழும் சனவரி 2018இல் மறுபடியும் டேப்ளாய்ட் வடிவிற்கு மாறவுள்ளதாகத் தெரிவித்தது. 2018 சனவரி 21 முதல் டேப்ளாய்ட் வடிவத்தில் வெளிவருகிறது.

மேற்கோள்கள்
-----------

1. ↑  தி இந்து 04.12.2013. அந்த நாள் ஞாபகம்
2. ↑   Guardian journalism goes from strength to strength. It's just our shape that's changing, Guardian, 13 June 2017
3. ↑   Guardian, 21 January 2018

வெளியிணைப்புகள்
---------------

* இதழின் தளம்
**அகில மலேசிய இஸ்லாமிய முன்னணி** (*Pan-Malaysian Islamic Front*, மலாய்: *Barisan Jemaah Islamiah Se-Malaysia*, **ஜாவி:** *باريسن جماعه اسلاميه سمليسا* என்பது மேற்கு மலேசியா, கிளாந்தான் மாநிலத்தைத் தளமாகக் கொண்ட ஒரு சமய அரசியல் கட்சியாகும். 1977 ஆம் ஆண்டு, கிளாந்தான் மாநிலத்தின் முதலமைச்சராக இருந்த டத்தோ ஹாஜி முகமட் நாசிர், பாஸ் கட்சியில் இருந்து வெளியேற்றப்ப்ட்டதும், இந்த அகில மலேசிய இஸ்லாமிய முன்னணி எனும் அரசியல் கட்சியை உருவாக்கினார்.

அகில மலேசிய இஸ்லாமிய முன்னணி உருவாக்கம் பெறுவதில் அம்னோ முக்கிய பங்கு வகித்தது. 1970களில் மலேசிய இஸ்லாமிய கட்சி, பாரிசான் நேசனல் கூட்டணியுடன் இணைந்து இருந்த போது, அதிகப்படியான சலுகைகளை எதிர்பார்த்தது. 

மலேசிய இஸ்லாமிய கட்சியின் எதிர்பார்ப்புகளுக்கு இணங்கிப் போக முடியாத பாரிசான் நேசனல் கூட்டணி, அகில மலேசிய இஸ்லாமிய முன்னணியைத் தோற்றுவிப்பதில் வெற்றி கண்டது. மலேசிய இஸ்லாமிய கட்சியும் பாரிசான் நேசனல் கூட்டணியில் இருந்து விலகிக் கொண்டது.

1978 ஆம் ஆண்டு நடைபெற்ற மலேசியப் பொதுத் தேர்தலில், பாஸ் கட்சி மிகவும் மோசமான தோல்வியைக் கண்டது. கிளாந்தான் மாநிலத்தின் 36 சட்டமன்றத் தொகுதிகளில், அம்னோவிற்கு 23 இடங்கள், அகில மலேசிய இஸ்லாமிய முன்னணிக்கு 11 இடங்கள், பாஸ் கட்சிக்கு இரு இடங்கள் கிடைத்தன.

அதன் பின்னர் அகில மலேசிய இஸ்லாமிய முன்னணி, ஆளும் பாரிசான் நேசனல் கூட்டணியுடன் இணைந்தது. இருப்பினும், அடுத்து வந்த தேர்தல்களில் அக்கட்சி தோல்விகளையே கண்டு வந்தது.

2013 ஆம் ஆண்டு நடைபெற்ற பொதுத் தேர்தலில் *மலேசிய முஸ்லிமின் கூட்டமைப்பு* எனும் அரசியல் கட்சி, அகில மலேசிய இஸ்லாமிய முன்னணியின் சார்பில் போட்டியிட்டது. ஆனால், அத்தேர்தலில் போட்டியிட்ட அனைவரும் தோல்வி அடைந்தனர்.

மேற்கோள்கள்
-----------

1. ↑  In-Won Hwang. *Personalized Politics*. Alpha Books. பக். 117–8. பன்னாட்டுத் தரப்புத்தக எண்:981-230-185-2.
2. ↑  Michael Leifer. *Dictionary of the Modern Politics of South-East Asia*. Taylor & Francis. பக். 73. பன்னாட்டுத் தரப்புத்தக எண்:0-415-23875-7.
3. ↑  "29 political parties register with Election Commission". Archived from the original on 2012-02-12. Retrieved 2013-05-18.
4. ↑  Isma tanding PRU13 guna tiket Berjasa பரணிடப்பட்டது 2014-05-13 at the வந்தவழி இயந்திரம்.
5. ↑  "Senarai Calon ISMA atas tiket BERJASA". Archived from the original on 2013-05-08. Retrieved 2013-05-18.
6. ↑  "Keputusan PRU13 bagi 7 tokoh ISMA". Archived from the original on 2013-05-08. Retrieved 2013-05-18.

மேலும் தகவல்கள்
---------------

* மலேசியப் பொதுத் தேர்தல், 2013
* பாரிசான் நேசனல்
சீலா ரசீத் சோரா
**சீலா ரசீத் சோரா** (Shehla Rashid Shora) என்பவர் சவகர்லால் நேரு பல்கலைக்கழகத்தில் கற்றுவரும் மாணவி ஆவார். 2015 முதல் 2016 வரை மாணவர்கள் சங்கத்தில் உதவித் தலைவர் பொறுப்பில் இருந்தவர்.

2016 ஆம் ஆண்டு பிப்ரவரியில் கன்னையா குமார் என்ற மாணவர்கள் சங்கத் தலைவர், தேசத் துரோக வழக்கில் கைது ஆனபோது அவரை விடுவிக்கக் கோரி நடந்த போராட்டத்தைச்  சீலா ரசீத் சோரா முன்னெடுத்தார். மேலும் மாணவர்களின் உதவித் தொகையை உயர்த்தவும் பல்கலைக் கழக மானியக்குழுவின் மானியங்கள் தொடர்பாகவும் போராடினார். மேலும் காசுமீரில் மனித உரிமைகள் மீறல் தொடர்பாகவும் போராட்டம் நடத்தினார். இவர் இடதுசாரிக் கொள்கைகளில் நாட்டம் கொண்டவர்.

பிறப்பும் படிப்பும்
-------------------

சோரா சிறீநகரில் பிறந்தார். இவருடைய தாயார் மருத்துவச் செவிலியராகப் பணியாற்றுகிறார். சிறீ நகரில் உள்ள தேசிய தொழில்நுட்ப நிறுவனத்தில் கணினி பொறியியல் கல்வி பயின்றார். பெங்களூருவில் உள்ள இந்திய மேலாண்மை நிறுவனத்தில் சேர்ந்து அரசியலில் தலைமை என்ற படிப்பைத் தொடர்ந்தார். பின்னர் எச். சி. எல். என்னும் மென்பொருள் குழுமத்தில் சில காலம் பணி ஆற்றினாலும் காசுமீரத்தில் பெண்கள் தாக்கப்பட்டதைக் கண்டித்தார். அதன் பின்னர் இவர் சவகர்லால் நேரு பல்கலைக் கழகத்தில்  சேர்ந்து  குமுகவியலில் முதுவர் பட்டமும்  சட்டப் படிப்பில் எம். பில். படிப்பும் படித்தார். 2016 மார்ச்சில் இந்தியா டுடே இதழ் நிறுவனம் நடத்திய மாநாட்டில் உரையாற்றினார்.

மேற்கோள்
--------


1. ↑
2. ↑
கூகுள் கண்ணாடி
**கூகிள் கிளாஸ்** அல்லது **கூகுள் கண்ணாடி** என்பது கூகிள் நிறுவனத்தினால் தயாரிக்கப்பட்ட மூக்குக்கண்ணாடி போன்று அணியத்தக்க கணினி ஆகும். இது தலை அமர்வு படங்காட்டியைக் கொண்ட ஒரு அணிவுக் கணினி ஆகும். இது சுட்டிக்கணினியைப் போன்று தகவல்களை அளிக்கக்கூடியதும், இயற்கை மொழியில் அதனுடன் தொடர்பு கொள்ளக்கூடியதும் ஆக அமைந்துள்ளது.

இது பிற இணைப்பு நிசமாக்க கருவிகள் போன்று சூழலில் நேரடியாக காண்பவற்றுடன் மேலதிக வரைபட, ஒலி, உணர்வு தகவல்களை நிகழ் நேரத்தில் தருகிறது. இவர்கள் காட்சிப்படுத்திய மாதிரி, சாதாரண கண் கண்ணாடிகள் போன்று உள்ளது. இக்கண்ணாடிகள் இன்னும் விற்பனைக்கு வரவில்லை. அதற்கான முன்பதிவு நடந்துகொண்டிருக்கின்றது.

வெளியிணைப்புகள்
---------------

* அலுவல்முறை வலைத்தளம்

மேற்கோள்கள்
-----------

1. ↑  "KitKat for Glass". February 28, 2014. Archived from the original on October 8, 2015. Retrieved June 30, 2014.
2. ↑  *Google glass fans*, archived from the original on February 21, 2016, retrieved April 18, 2014
3. ↑  Fitzsimmons, Michelle (June 24, 2014). "Google Glass gets more memory, photo-framing viewfinder". Tech radar இம் மூலத்தில் இருந்து February 28, 2021 அன்று. பரணிடப்பட்டது.. .
கூட்டம்
**கூட்டம்** என்பது அதிகளவு மக்கள் ஒரு காரணத்தோடு கூடியிருப்பதைக் குறிக்கும். கும்பல் என்றும் அழைக்கப்படுகிறது. விளையாட்டு அரங்கு, அரசியல் பேரணி, வியாபார நிமிர்த்தமாக கடைத்தெருவில் செல்லும் மக்கள் என பொதுவான குறிக்கோளுடனும், உணர்விலும் காணப்படுவார்கள்.

மனித சமூகவியலில், கூட்டம் என்பது ஒரு சாதாரண மக்கள் சேர்க்கையை குறிக்கும் (நெரிசலான வணிகவளாகம் போல). விலங்குகளில் கூட்டம் சேர்வதென்பது ஒரு இனம் மற்றொரு இனத்துடன் மோத உண்டாகிறது. பரவலாக பறவைகளில் இந்த குணத்தைக் காணலாம். உளவியல் பார்வையில் கூட்டம் என்பது ஒரு குழுவின் பண்பை கொண்டிருக்கும். தனியொருவரின் எண்ணமும் கூட்டத்தின் எண்ணமும் ஒத்ததாகவேயிருக்கும்.

இவற்றையும் பார்க்க
------------------

* குழு நடத்தை

மேற்கோள்கள்
-----------

1. ↑  *Public Opinion*, by Carroll J. Glynn, Susan Herbst, Garrett J. O'Keefe, Robert Y. Shapiro வார்ப்புரு:ISBN? வார்ப்புரு:Page?
2. ↑  Le Bon, Gustave (1897). *The Crowd: A Study of the Popular Mind*. T.F. Unwin. .
3. ↑  Challenger, R. Clegg, C. W. & Robinson, M. A. (2009). Understanding crowd behaviours. Multi-volume report for the UK Government’s Cabinet Office. London: Cabinet Office.
**கொரிய அரங்கு** *(Korean theatre)* என்பது கொரியாவிலும் வெளிநாடுகளிலும் உள்ள கொரியர்கள் மேடையில் நிகழ்த்தும் அரங்கைக் குறிக்கிறது. இன்றைய கொரிய அரங்கு முனைப்போடு செயல்படுகிறது.

கொரிய அரங்கு 20 ஆம் நூற்றாண்டுக்கு முன்பு நாடக அரங்கை விட நிகழ்த்துதலையே (நிகழ்த்தும் கலைகளையே குறித்தது. அதில் கதைக்கருவுள்ள நாடகம் ஏதும் அமையவில்லை.நிகழ்த்து கலைகளில் நடனம், வெறியாட்டம் போன்ற சாமானிய சடங்குகள், வட்டரங்கு வித்தைகள் ஆகியவை விளங்கின. இவை *நோலம்* (놀음) அல்லது *யியொன்ஃஈ* (연희) எனப்பட்டன. இதன் பொருள் ஆட்டங்கள் அல்லது விளையாட்டுகள் என்பதாகும்.

கொரியப் பொது அரங்கு வடிவமாக 19 ஆம் நூற்றாண்டுவரை *தால்சம்* (탈춤), *பன்சோரி* (판소리 ஆகியவை விளங்கின. தால்சம் முகமூடி நடனத்தைக் குறிக்கும்.இதில் நடனத்தின் இடையிடையே பேச்சும் பாட்டும் உறையாடலும் அமையும். இதில் பல எள்ளல்வகை நாடகப் போக்கே பரவலாக அமையும். பன்சோரி என்பது கதைசொல்லல் முறையாகும். இதில் உரையாடல், பாடல், பேச்சு ஊடாக ஒரு மைய நிகழ்த்துநர் முழுக் கதையையும் சொல்லுவார். மற்றொருவர் முரசால் முழங்கி, அவ்வப்போது குரலிசையால் ஒருங்கிசைவையும் உணர்வையும் ஊட்டுவார். (‘சுயிம்சே’-추임새). தால்சமோ பன்சோரியோ வாய்மொழிவழி தலைமுறைக்குத் தலைமுறை தொடர்வனவே தவிர இவற்றுக்கு நிலையான எழுது வடிவமேதும் கிடையாது.

கொரியா 19 ஆம் நூற்றாண்டு பின்பகுதியில் அயல்நாட்டினரை தம் நாட்டில் வர இசைவு அளித்த்தும், முதல் பித்தியல் அறைமேடை அரங்கம், இயோபியுல்-சா(협률사) உருவானது. முதல் புத்தியல் உள்ளரங்கு 1902 இல் கட்டப்பட்ட்து. அதில் புதியவகை நாடகங்கள் (신극) அரங்கேறின. அந்நாளில் மேற்கத்தியவகை நாடகங்களைக் கொரியர்கள் புதுநாடகங்கள் என்றனர். புதிய மேடைமுறை அரிமுகமாகியது. அதில் சேக்சுபியர் நாடகங்கள் நடத்தப்பட்டன. அரங்கு நிகழ்த்துவோரிடையே ஓரியக்கம் தெளிவாகப் புதுநாடகங்களையும் மரபுவழி நாடகங்களையும் வறையறுத்தது. இன்று மரபு நாடகங்கள் வாழும் தேசியச் செல்வங்களாகக் காப்பாற்றப்படுகின்றன.அரசே திறமை மிக்க மரபுவழி நாடகக் கலைஞர்களைத் தேர்வுசெய்து நிதியளித்து அவற்றைப் பேணிக் காத்துவருகிறது. 

நிகழ்கால அரங்கு மூவகைகளில் நடத்தப்படுகிறது. இவை அரசின் மரபு அரங்கு, வல்லுநரின் செய்முறை அரங்கு, தொழில்முறைக் குழும மக்கள் அரங்கு என்பனவாகும். மரபுவழி அரங்கைச் செழிக்கச் செய்ய தேசிய அரங்கு, சீயோல் நிகழ்த்துகலை மையம் அரசால் ஏற்படுத்தப்பட்டுள்ளது. இதில் கொரிய மரபு நாடகங்களும் சேக்சுபியர், செகாவ் நாடகங்களும் அரங்கேற்றப்படுகின்றன. தேகாக்ரோ (대학로), எனப்படும் ‘off-Broadway’ அல்லது ‘off-off-Broadway’ எனும் இரண்டாம்வகை நாடகங்கள் கொரியாவீன் சீயோல் நகரில் நடத்தப்படுகின்றன. இவ்வகை நாடகங்கள் தனிக் கலைஞர்களின் முயற்சியால் செய்முறை வடிவங்களாக நட்த்திப் பார்க்கப்படுகின்றன. இருதி பெருவாரியான அரங்கு மக்கள் அரங்கு ஆகும். பல தொழில்முறைக் குழுமங்கள் சீயோலில் பரந்த இடவெளிகள் உள்ள இடங்களில் பெரிய அரங்குகளைக் கட்டி பெயர்பெற்ர செய்முறைவழி நாடகங்களையும் இசைக் கச்சேரிகளையும் அரங்கேற்றுகின்றன. இவை நிகழ்கால அரங்கு வகைகளைக் குறிப்பனவே. நடைமுறையில் இவை கலந்து நட்த்தப்படுவதும் உண்டு என்பதை நினைவில் நிறுத்தவேண்டும். எனவே சிலவேளைகளில் தொழில்முறைக் குழும அரங்கில் செய்முறை நாடகங்களும் தேகாக்ரோ அரங்கில் பெயர்பெற்ற பிராட்வே இசைக் கச்சேரிகளும் நடக்கலாம்.

மேலும் காண்க
------------

* கொரியப் பண்பாடு
* கொரியக் கலை

மேற்கோள்கள்
-----------

1. ↑  "연극 (演劇)". *한국민족문화대백과사전*. 1995.
2. ↑  "판소리". *www.doopedia.co.kr* (in கொரியன்). Retrieved 5 June 2020.
**கொரியா** என்பது கிழக்கு ஆசியாவில் உள்ள கொரியத் தீபகற்பத்தில் இருந்த ஒரு முன்னாள் நாடாகும். இப்பகுதி மக்கள் கொரிய இனத்தை சேர்ந்தவர்கள். இவர்கள் பேசும் மொழி கொரிய மொழியாகும். 1948-இல் கொரியா பிரிந்து வட கொரியா, தென்கொரியா என்று ஆனது. கொரியக் குடியரசு என்று அதிகாரபூர்வமாக அழைக்கப்படும் தென் கொரியா திறந்த பொருளாதரத்தைக் கொண்ட, சனநாயக முறையைக் கொண்ட வளர்ந்த நாடாகும். ஐக்கிய நாடுகள் சபை, உலக வணிகக் கூட்டமைப்பு (WTO) G20 போன்ற பன்னாட்டு கூட்டமைப்புகளில் உறுப்பினராக தன்னை பதிவு செய்து கொண்டுள்ளது. வட கொரியா அதிகாரபூர்வமாக சனநாயக மக்கட் குடியரசு என்று அழைக்கப்படுகிறது. மூடிய பொருளாதாரக் கொள்கையுடையது. 

அகழ்வாராய்ச்சிச் சான்றுகளும் மொழியாராய்ச்சிச் சான்றுகளும் கொரிய மக்கள் தென் மத்திய சைபீரியாவிலிருந்து குடியேறிய ஆதிவாசிகளாக இருக்கலாம் என்று குறிப்பிடுகின்றன. கொரிய மொழி இரண்டாம் நூற்றண்டில் சீன எழுத்து முறையை ஏற்றுக் கொண்டது. கொரிய மக்கள் நான்காம் நூற்றாண்டில் பௌத்தத்தை தழுவினர். இவ்விரண்டு நிகழ்வுகளும் கொரிய வரலாற்றில் முக்கியப் பங்காற்றும் கொரிய முப்பேரரசில் செழுமையான தாக்கங்களை ஏற்படுத்தியது. 

இயோசான் மரபினர் கொரியாவின் வரலாற்றில் பெரும் பாங்காற்றினர். 1910-இல் சப்பானின் நாடு பிடிக்கும் கொள்கையினால் அடிமையானது. இரண்டாம் உலகப்போரின் முடிவு வரை சப்பானின் பிடியில் கொரியா இருந்தது. 1945-இல் 38-ஆம் கடகக் கோட்டுக்கு வடக்கே சோவியத்து ஒன்றியமும், தெற்கே அமெரிக்காவும் சப்பானியப் படைப்பிரிவுகளின் சரணை ஏற்றுக்கொண்டன. இந்த மிகச் சிறிய நிகழ்வு கொரியாவின் பிரிவினையில் மிகப் பெரிய பங்காற்றியது. உருசியாவம் அமெரிக்காவும் கொரிய விடுதலையின் பின் அதை இரண்டாகப் பிரித்து அவர்களுக்கு ஏற்ற அரசுகளைப் பதவியில் ஏற்றி பனிப்போர் காலத்தில் மேலும் பிரிவினையை ஏற்படுத்திவிட்டன.
**திருமூர்த்தி** (thirumoorthy)1995 இல் வெளிவந்த தமிழ் அதிரடித் திரைப்படமாகும். பவித்ரன் இத்திரைப்படத்தை இயக்கியிருந்தார். இத்திரைப்படத்தின் முன்னணிக் கதாபாத்திரங்களில் விஜயகாந்த், ராவலி ஆகியோரும் இவர்களுடன் இணைந்து ஆனந்தராஜ், ராஜன் பி. தேவ், மனோரமா, செண்பகம், செந்தில், ஜனகராஜ் ஆகியோரும் நடித்துள்ளனர். எம். ஜி. சேகர், எஸ். சந்தானம் ஆகியோர் இத்திரைப்படத்தை தயாரித்திருந்தனர். தேவா இத்திரைப்படத்திற்கு இசையமைத்திருந்தார். மேலும் மே 11, 1995இல் வெளியிடப்பட்டுள்ளது. விஜயகாந்த்தின் அரசியல் சார்ந்த இத்திரைப்படம் வசூலில் பெரும் சாதனை படைத்ததுடன் இத்திரைப்படத்தில் இடம்பெற்றுள்ள 'செங்குருவி' பாடல் வெற்றி பெற்றது.

கதைச்சுருக்கம்
--------------

மூர்த்தி (விஜயகாந்த்) ஒரு லாரி ஓட்டுனராவார். மூர்த்தி அவனது அம்மா ராம் ஆத்தாவுடன் (மனோரமா) வசித்து வந்தான். மூர்த்தி அடிக்கடி குற்றவாளி கோவிந்தன் (ஆனந்தராஜ்) என்பவனுடன் மோதினான். மூர்த்தி மற்றும் உமா (ராவலி) ஆகியோர் ஒருவரை ஒருவர் காதலித்து வந்தனர். ஒரு நாள் உமாவின் தந்தைக்கு மாரடைப்பு வர அவரை மருத்துவமனைக்கு உமா மற்றும் மூர்த்தி ஆகியோர் அழைத்துச்சென்றனர். ஆனால் இவர்கள் அழைத்து செல்லும் வழியில் வீதியை ஓர் அரசியல் குழு மூடியது. இதனால் அவளது தந்தை துரதிஷ்டடமாக இறந்து விடுகிறார். இதனால் கோபமடைந்த மூர்த்தி பொதுமக்கள் முன்னிலையில் அரசியல் குழு தலைவனை அடித்து விடுகிறான். பின்னர் கோவிந்தன் அவ் அரசியல் குழு தலைவனின் கட்சியில் இணைவதோடு தேர்தலிலும், மூர்த்திக்கு எதிராகவும் நிற்கிறான். அதேசமயம் மூர்த்தி மற்றும் உமா ஆகியோர் திருமணம் செய்துகொள்கின்றனர். பின்னர் அந்த துர்நடத்தையுள்ள அரசியல் தலைவன் சிகாமணி கோவிந்தனை கொன்றுவிட்டு அதனை அப்பாவி மூர்த்தி மீது சாட்டிவிடுகிறான். இதன்பின் என்ன நடக்கிறது என்பதே மீதிக்கதை.

நடிகர்கள்
---------

* விஜயகாந்த்- மூர்த்தி
* ராவலி - உமா
* ஆனந்தராஜ் - கோவிந்தன்
* ராஜன் பி. தேவ் - சிங்கமணி
* மனோரமா- ராம் ஆதா
* செண்பகம் - கீதா
* செந்தில்- அழகேசன்
* ஜனகராஜ்- உமாவின் தந்தை
* ஆர். சுந்தரராஜன் - கீதாவின் சகோதரன்
* ராஜ்குமார்
* ஜோஜோ
* சங்கீதா - லக்ஷ்மி
* ஸ்ரீஜா
* பசி சத்யா
* ஜோதி மீனா
* லக்ஷ்மி ராதன்
* என்னத்த கண்ணையா
* பசி நாராயணன்
* ஓமக்குச்சி நரசிம்மன்
* ரீ. என். பி. ராஜேந்திரன்
* ஏ. என். பாபு
* திருப்பூர் ராமசாமி - ராமசாமி
* குள்ள மணி - பெருச்சாளி
* கறுப்பு சுப்பையா
* ஈஸ்வரன்
* சாம்ராஜ்
* ராம் - லக்ஸ்மன்
* செல்லத்துரை
* கஜினி
* கல்யாண்

இசை
---

இத்திரைப்படத்திற்கு தேவா இசையமைத்துள்ளார். மேலும் 1995 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள ஆறு பாடல்களுக்கும் பாடல்வரிகளை வாலி எழுதியுள்ளார்.

| வ. எண் | பாடல் | பாடகர்(கள்) | வரிகள் | நீளம் |
| --- | --- | --- | --- | --- |
| 1 | "மஞ்சள் நிலா" | இராகினி சந்தானம், எஸ். பி. பாலசுப்பிரமணியம் | வாலி | 4:42 |
| 2 | "மஸ்து மஸ்து" | எஸ். பி. பாலசுப்பிரமணியம், எஸ். ஜானகி, குழுவினர் | 4:23 |
| 3 | "நம்ம ஊரு" | அத அலி அசாத், குழுவினர் | 4:43 |
| 4 | "நம்ம தலைவர்" | மனோ, குழுவினர் | 4:12 |
| 5 | "செங்குருவி" | எஸ். பி. பாலசுப்பிரமணியம், எஸ். ஜானகி | 5:58 |
| 6 | "தக திமி தா" | சுரேஷ் பீட்டர்ஸ், அனுபமா, குழுவினர் | 3:58 |
|

மேற்கோள்கள்
-----------

1. ↑  "Thirumoorthi (1995) Tamil Movie". spicyonion.com.. பார்த்த நாள்: 2015-02-19.
2. ↑  "Tamil Movie News--1995 Review". groups.google.com. 1996-01-09.. பார்த்த நாள்: 2015-02-19.
**அஜித் இக்பால் சிங்** (*Ajit Iqbal Singh*)(பிறப்பு 1943  ) ஓர் இந்தியக் கணிதவியலாளர், செயல்பாட்டுப் பகுப்பாய்வு மற்றும் ஒத்திசைவான பகுப்பாய்வு ஆகியவற்றில் நிபுணத்துவம் பெற்றவர். சிங் இந்தியத் தேசிய அறிவியல் கழகத்தின் இந்தியாவின் உயர்மட்ட விஞ்ஞானிகள் மற்றும் தொழில்நுட்பவியலாளர்களின் உறுப்பினராக உள்ளார். இவர் அலகாபாத்தில் உள்ள தேசிய அறிவியல் கழகத்தின் உறுப்பினராகவும் உள்ளார்.

கல்வி
-----

சிங் இந்திரபிரசுதா கல்லூரியில் கணிதத்தில் பட்டப்படிப்பை முடித்தார். மேலும் தில்லி பல்கலைக்கழகத்தில் 1963 இளநிலை மற்றும் 1965 முதுநிலை பாடத்தில் பட்டம் பெற்றார். 1969-இல் கேம்பிரிச்சுப் பல்கலைக்கழகத்தில் கணிதத்தில் முனைவர் பட்டம் பெற்றார். 'குவிந்த இடைவெளிகளில் நேரியல் இயக்கு கோட்பாட்டிற்கான பங்களிப்புகள்' என்ற தலைப்பில் இவரது முனைவர் பட்ட ஆய்வு அமைந்தது. இந்த ஆய்வினை பிராங்க் சுமிதிசால் மேற்பார்வையிட்டார். சிங் கேம்பிரிட்ச்சில் 1966 முதல் 1969 வரை நியூன்ஹாம் கல்லூரியில் பொதுந்லவாய ஆய்வாளராக இருந்தார்.

தொழில்
------

சிங் தனது முதுநிலை பட்டப்படிப்பை முடித்த உடனேயே, தில்லிப் பல்கலைக்கழகத்தின் இந்திரபிரசுதா கல்லூரியில் ஆசிரியராகப் பணிபுரியத் தொடங்கினார். கேம்பிரிட்ச்சில் தனது முனைவர் பட்டத்தை முடித்த இவர், தில்லிக்குத் திரும்பி இந்துக் கல்லூரியில் பணியில் சேர்ந்தார். செயல்பாட்டுப் பகுப்பாய்வு மற்றும் சீரிசை பகுப்பாய்வு ஆகியவற்றில் இவர் தனது ஆராய்ச்சியினை மேற்கொண்டதுடன் கற்பித்தலையும் தொடர்ந்தார். 1974-இல், சிங் தில்லி பல்கலைக்கழக தெற்கு வளாகத்தில் கணித பேராசிரியராக நியமிக்கப்பட்டார். 1984 முதல் 2008 வரை பேராசிரியராகத் தொடர்ந்தார். 2008 முதல், தில்லி மையத்தில் உள்ள இந்தியப் புள்ளியியல் நிறுவனத்தில் வருகைப் பேராசிரியராக இருந்து வருகிறார்.

பணி
---

சிங் அண்மையில் குவிந்த இடைவெளிகள், இடவியல் இயற்கணிதம், அதீத குழுக்களில் நிறமாலை இணைப்பாக்கம், பெருக்கிகள் மற்றும் தொகுதி காப்பமைவியம், பகுதிகுழு இயற்கணிதங்கள், வேறுபட்ட சமன்பாடுகள் மற்றும் செங்கோண பல்லுறுப்புக்கோவைகள், வடிவியல் அளவீடுகள், வடிவியல் வரம்பில் இசைவகுப்புபகுப்பாய்வின் பயன்பாடுகள் ஆகியவற்றில் நேரியல் செயல்பாடுகளில் பணியாற்றியுள்ளார்.

விருதுகள் மற்றும் அங்கீகாரம்
----------------------------

சிங்குக்கு ராய் பகதூர் பிரிஜ் மோகன் லால் சாகேப் நினைவு தங்கப் பதக்கம் மற்றும் தில்லி பல்கலைக்கழகத்தின் ரவி காந்தா தேவி பரிசு வழங்கப்பட்டது.

மேற்கோள்கள்
-----------

1. ↑  The Year Book 2014 // Indian National Science Academy, New Delhi
2. 1 2 3 4  "Ajit Iqbal Singh bio". Indian National Science Academy (INSA) இம் மூலத்தில் இருந்து 2016-08-13 அன்று. பரணிடப்பட்டது... பார்த்த நாள்: 13 October 2014.
3. ↑  "National Academy of Sciences (India) Fellows". National Academy of Sciences (India) www.nasi.org.in இம் மூலத்தில் இருந்து 16 March 2016 அன்று. பரணிடப்பட்டது... பார்த்த நாள்: 13 October 2014.
4. ↑  "Alumna of the College". .
5. ↑  "Mathematics Genealogy Project - Ajit Iqbal Singh". Mathematics Genealogy Project www.genealogy.math.ndsu.nodak.edu.. பார்த்த நாள்: 13 October 2014.
6. 1 2  "Visiting Mathematicians - Ohio". Ohio University www.ohio.edu இம் மூலத்தில் இருந்து 22 October 2014 அன்று. பரணிடப்பட்டது... பார்த்த நாள்: 13 October 2014.
**வட ஆற்காடு மாவட்டம்** இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் (ஜில்லா) ஆகும். 

முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று வேலூர் மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801-ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு என இரு மாவட்டங்களாக பிரித்து ஆண்டது. 1901-ஆம் ஆண்டு சித்தூரை தலைமையிடமாக கொண்டு வட ஆற்காடு மாவட்டம் செயல்பட்டு வந்த போது வேலூர், ஆரணி, ஆற்காடு, செய்யாறு, போளூர், வந்தவாசி, குடியாத்தம், வாலாஜா ஆகிய வட்டங்களை உள்ளடக்கியதாக அமைந்தது. 1911 வட ஆற்காடு ஜில்லாவில் இருந்து சித்தூர் மாவட்டம் பிரிக்கப்பட்டது. அதன்பிறகு எல்லைகளை மறுசீரமைத்து வேலூரை தலைமையிடமாகக் கொண்டு பழைய வட்டங்களைக் கொண்டும் மற்றும் புதிய வட்டங்களை உருவாக்கியும் வட ஆற்காடு மாவட்டம் செயல்பட்டது. அதாவது, ஆற்காடு, வேலூர், வாலாஜா, ஆரணி, போளூர், செங்கம், திருவண்ணாமலை, வந்தவாசி, திருவத்திபுரம், குடியாத்தம், அரக்கோணம், திருப்பத்தூர், ஆகிய தாலுகாக்களை உள்ளடக்கி வருவாய் கோட்டங்களான திருவோத்தூர் - ஆரணி, திருப்பத்தூர், திருவண்ணாமலை, இராணிப்பேட்டை, வேலூர் 1959 ஆம் ஆண்டு நிர்வாக வசதிக்காக உருவாக்கி செயல்பட்டு வந்தது. மீண்டும் 1989-இல் வட ஆற்காடு மாவட்டமானது வட ஆற்காடு சம்புவராயர் மாவட்டம் (இன்று: திருவண்ணாமலை மாவட்டம் ) வட ஆற்காடு அம்பேத்கார் மாவட்டம் (இன்று:வேலூர் மாவட்டம்) என்று இரண்டாக நிர்வாக வசதிக்காக பிரிக்கப்பட்டது. மேலும் நிர்வாக வசதிக்காக வேலூர் மாவட்டத்தை ஆகஸ்டு 15 2019-ஆம் ஆண்டு திருப்பத்தூர் மாவட்டம் மற்றும் இராணிப்பேட்டை மாவட்டம் என பிரிக்கப்பட்டுள்ளது.

மேலும் பார்க்க
--------------

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஜில்லா சரித்திரம் வட ஆற்காடு**

* தென் ஆற்காடு மாவட்டம்
* ஆற்காடு நவாப்கள்
* கர்நாடக பிரதேசம்

மேற்கோள்கள்
-----------
செப்டம்பர் 2016-ல் வீணா வர்மா
**வீணா வர்மா** (*Veena Verma*, 1 செப்டம்பர் 1941 – 6 பெப்ரவரி 2024). என்பவர் மத்தியப்பிரதேசத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியினைச் சார்ந்தவர். இவர் மத்தியப் பிரதேசத்திலிருந்து 1986 முதல் 2000 வரை தொடர்ந்து மூன்று ஆறு ஆண்டுகள் இந்திய நாடாளுமன்ற மேலவையான மாநிலங்களவை உறுப்பினராகத் தேர்ந்தெடுக்கப்பட்டார். இவர் *அலுவல் மொழிக்கான நாடாளுமன்றக் குழுவின்* துணைத் தலைவராகவும், அகில இந்திய மகளிர் காங்கிரசு மற்றும் இந்திய உலக விவகார குழுவின் துணைத் தலைவராகவும் பணியாற்றியுள்ளார்.

குடும்பம்
---------

வீணா வர்மாவின் கணவர், இந்தி கவிஞர் மற்றும் மத்தியப் பிரதேசத்திலிருந்து பாராளுமன்றத்தின் உறுப்பினராகத் தேர்ந்தெடுக்கப்பட்ட சிறீகாந்த் வர்மா (1931-1986) ஆவார். வர்மாவின் மகன் இந்திய ஆயுத வியாபாரியான அபிஷேக் வர்மா ஆவார். இவரது மருமகள் அன்கா வர்மா என்பவர் மேனாள் உருமேனியா பிரபஞ்ச அழகி ஆவார்.

மேற்கோள்கள்
-----------

1. ↑  "Three-term MP Veena Verma passed away in Delhi". Daiji World. 6 February 2024. .
2. ↑  "Member of Rajya Sabha from 1952-2003". .
எமிரேட்ஸ் எயர்லைன் துபாய் கடைவல விழா விளம்பரத்துடன், 2005.
**துபாய் கடைவ்லத் திருவிழாவின் இலச்சினை**
**துபாய் கடைவல விழா**வில், (*Dubai Shopping Festival*) "குளோபல் வில்லேஜ்" என்று ஆங்கிலத்தில் அறியப்படும் உலகக் கிராமம் ஒரு துபாயின் சுற்றுலாத் துறையின் முக்கியமான அங்கமாகும். ஆசியா, ஆபிரிக்கா, அமெரிக்கா, ஐரோப்பா முதலிய உலகின் பல பகுதிகளிலிருந்தும் கொண்டுவரப்படுகின்ற பலவகையான உற்பத்திப் பொருட்களும், கலை நிகழ்ச்சிகளும் இங்கே ஒரு சேரக் காட்சியளிக்கின்றன.

ஒவ்வொரு ஆண்டும், முன்னைய ஆண்டிலும் அளவிலும் தரத்திலும் வளர்ச்சியடைந்து செல்லும் இது, 2004 ஆம் ஆண்டில் 58 நாடுகளின் காட்சியகங்களைக் கொண்டுள்ளது. ஓவ்வொரு ஆண்டும், இந்நாடுகள் தங்கள் தங்கள் நாடுகளின் கலாச்சாரங்களைப் பிரதிபலிக்கும் வகையில், புத்துப்புதுக் கருத்து வடிவங்களைக் கொண்டு, இந்தத் தற்காலிகக் கட்டிடங்களைக் கண்கொள்ளாக் காட்சியாகத் தருகின்றன. 2003 ல், ராஜஸ்தான் கட்டிடக்கலைப் பாணியைத் தழுவி உருவாக்கப்பட்ட இந்தியக் காட்சியகம், சிறந்த காட்சியகமாகத் தெரிவுசெய்யப்பட்டது. 2004 ல், இந்தியக் காட்சியகம் கேரளத்தின் பாணியைத் தழுவியுள்ளது.

இந்த விழா நடைபெறும் ஒரு மாதகாலம் முழுதும், நாட்டின் பல பகுதிகளிலிருந்தும், வெளிநாடுகளிலிருந்தும் வந்து குவியும் மக்களுக்கு இந்த உலகக் கிராமம் ஒரு முக்கிய இலக்காகும். இந்தியா, பாகிஸ்தான், சீனா, சிங்கப்பூர், எகிப்து, சிரியா, தாய்லாந்து, லெபனான் போன்ற நாடுகளின் காட்சியகங்களுக்குள் மக்கள் கூட்டம் நிரம்பி வழியும். அதுபோல வித்தியாசமான கைப்பணிப் பொருட்களால் நிறைந்திருக்கும் ஆபிரிக்க நாடுகளின் காட்சியகங்களும் மக்களைப் பெருமளவில் கவர்கின்றன.

ஒவ்வோராண்டும் இந்தியா தனது காட்சியகத்தில் பிரத்தியேகமாக அமைக்கப்படும் அரங்கில் கலைநிகழ்ச்சிகளை நடத்திவருகிறது. இதேபோல் வேறும் பல நாடுகள் தங்கள் தங்கள் கலாச்சாரங்களைப் பிரதிபலிக்கும் கலை நிகழ்ச்சிகளை நடத்துகிறார்கள்.

உசாத்துணை
---------

* துபாய் சாப்பிங்க் விழா பரணிடப்பட்டது 2012-12-28 at the வந்தவழி இயந்திரம்

1. ↑  "Dubai Festivals & Retail Establishment (DFRE) – Department of Tourism, Dubai" (in en). .
திரித்துவக் கல்லூரியின் சின்னம்
திரித்துவக் கல்லூரி, கேம்பிறிஜ் - பெரிய வாயில்
திரித்துவக் கல்லூரி, கேம்பிறிஜ் - முற்றம்
இங்கிலாந்தின், கேம்பிரிட்ஜிலுள்ள கேம்பிரிட்ஜ் பல்கலைக் கழகத்தின் ஒரு பகுதியே **திரித்துவக் கல்லூரி** ஆகும். கேம்பிரிட்ஜிலுள்ள கல்லூரிகளில் மிகப் பெரியது இதுவே. அத்துடன் ஒக்ஸ்பிரிட்ஜ் கல்லூரிகளில் அதிக நிதி வளம் கொண்டதும் இதுவேயாகும். £700 மில்லியன்களுக்கு காப்புறுதி செய்யப்பட்டிருப்பதாகக் கூறப்படும் இதன் கட்டிடங்களுக்குப் புறம்பாக, இதற்குரிய அறக்கொடைகளும் £700 மில்லியன்கள் வரை உள்ளதாகக் கூறப்படுகின்றது. கல்வி மற்றும் ஆய்வுத் துறைகளில் சிறப்பான சாதனைகள் புரிந்துள்ள இக் கல்லூரி, மாணவர்வீத அடிப்படையில், உலகிலேயே மிக அதிக அளவில் அறக்கொடை பெறும் கல்வி நிறுவனங்களில் ஒன்றாகவும் உள்ளது. 

திரித்துவக் கல்லூரி, மிகச் சிறப்பான கல்விமரபைக் கொண்டது. இக் கல்லூரியைச் சேர்ந்தவர்கள் முப்பத்தொரு நோபல் பரிசுகளை வென்றுள்ளார்கள். இது பெரும்பாலான நாடுகள் பெற்ற நோபல் பரிசுகளின் எண்ணிக்கையிலும் அதிகமாகும்.  அமெரிக்கா, ஜெர்மனி, ஐக்கிய இராச்சியம், பிரான்ஸ் ஆகிய நாடுகள் மட்டுமே இதைவிடக் கூடிய எண்ணிக்கையில் நோபல் பரிசு பெற்றவர்களைக் கொண்டுள்ளன. இக் கல்லூரியைச் சார்ந்தவர்கள் பலர் மிகவும்புகழ் பெற்றவர்களாக இருந்திருக்கிறார்கள். இவர்களுள் ஐசாக் நியூட்டன் சிறப்பாகக் குறிபிடத்தக்கவர்.

வரலாறு
------

ஏற்கெனவேயிருந்த, "மைக்கேல்ஹவுஸ்" மற்றும் "கிங்ஸ்ஹோல்" ஆகிய இரண்டு கல்லூரிகளை இணைத்தது மூலம் 1546 ஆம் ஆண்டில் எட்டாம் ஹென்றியால் இக்கல்லூரி நிறுவப்பட்டது. இவற்றுள் *மைக்கேல்ஹவுஸ்* 1324 இல் ஹார்வே டி ஸ்டண்டன் என்பவரால் நிறுவப்பட்டது. *கிங்ஸ்ஹோல்* 1317 இல் இரண்டாம் எட்வேர்டால் நிறுவப்பட்டு, 1337 இல் மூன்றாம் எட்வேர்டால் மீண்டும் மீளமைப்புச் செய்யப்பட்டது. 

அக்காலத்தில், ஹென்றி அரசன் தேவாலயங்களுக்கும், கிறிஸ்தவ மடாலயங்களுக்கும் உரிய நிலங்களைக் கையகப்படுத்தி வந்தான். கேம்பிரிட்ஜ், ஒக்ஸ்போர்ட் ஆகிய பல்கலைக் கழகங்கள் சமய நிறுவனங்களாயும், பெரும் நிதி வளம் உள்ளவையாகவும் இருந்த காரணத்தால், இவையும் அரசால் கையகப்படுத்தப்படும் என எதிர்பார்க்கப்பட்டது. அரசனும், எந்தக் கல்லூரியின் நிலங்களையும் கையகப்படுத்த வழிசெய்யும் சட்டமொன்றை நாடாளுமன்றத்தில் உருவாக்கினான். 

கையகப்படுத்தப்படுவதில் இருந்து தப்ப வேண்டிய நிலைக்குள்ளான பல்கலைக் கழகங்கள் இரண்டும் அரசனின் ஆறாவது மனைவியான கத்தரீன் பார் (Catherine Parr) இதைத் தடுக்க வழிசெய்யுமாறு வேண்டிக்கொண்டன. கத்தரீனின் தலையீட்டின் பேரில், பல்கலைக் கழகங்களைக் கையகப் படுத்தாது விட்டதுமன்றிப் புதிய கல்லூரியொன்றை உருவாக்கவும் அரசன் உடன்பட்டான். எனினும் அரசின் நிதியிலிருந்து இதற்குச் செலவு செய்ய விரும்பாத அரசன், முன்னர் குறிப்பிட்ட இரண்டு கல்லூரிகளையும், ஆறு தங்கும் விடுதிகளையும் இணத்துத் திரித்துவக் கல்லூரியை உருவாக்கினான். இவற்றுடன் தேவாலயங்களிடம் இருந்து நிலங்களையும் சேர்த்துக் கொண்டதனால் இது மிகப்பெரிய அளவுகொண்டதாயும், பணக்காரக் கல்லூரியாகவும் ஆனது.

மேற்கோள்கள்
-----------

1. ↑  Walker, Timea (2022-01-21). "Trinity College" (in en). .
**கடுக்காய் வலசை அரசு மேல்நிலைப் பள்ளி** (*Govt.Hr.Sec school, Kadukkaivalasai*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் சேர்வைகாரன் ஊரணிக்கு அருகில் கடுக்காய்வலசை கிராமத்தில் அமைந்துள்ளது. கடுக்காய்வலசை கிராமம் மண்டபம் ஒன்றியம் மானாங்குடி ஊராட்சிக்கு உட்பட்டதாகும். இராமநாதபுர மாவட்டத்தில் தோன்றிய பழமையான பள்ளிகளில் கடுக்காய் வலசை அரசு மேல்நிலைப் பள்ளியும் ஒன்றாகும்.

ஆறாம் வகுப்பு முதல் பன்னிரண்டாம் வகுப்பு வரையிலான மாணவ மாணவிகள் பள்ளியில் கல்வி கற்க வருகின்றனர். வணிகவியல், கணிதவியல், கணிணி அறிவியல், அறிவியல் ஆகிய பாடங்களில் மேல்நிலைக் கல்வி மாணவர்களுக்கு கற்பிக்கப்படுகின்றன. இரெகுநாதபுரம், பிரப்பன் வலசை, சேர்வைகாரன் ஊரணி போன்ற சுற்றுப்புற கிராமங்களிலிருந்து வரும் மாணவர்கள் தங்கி படிக்கும் வகையில் மாணவ, மாணவியர் தங்குவதற்கு தனித்தனி விடுதி வசதிகள் ஏற்பாடு செய்யப்பட்டுள்ளன.

மேற்கோள்கள்
-----------

1. ↑  "100 சதவீதம் தேர்ச்சியில் அரசு பள்ளிகள் பின்னடைவு". தினமலர்.. பார்த்த நாள்: 24 December 2023.
2. ↑  "GOVERNMENT HIGHER SECONDARY SCHOOL, KADUKKAIVALASAI - - Stack Schools", *stackschools.com*, retrieved 2023-12-24
**தகட்டு உலோகம்** என்பது, தொழிற்றுறை வழிமுறைகள் மூலம் மெல்லிய, தட்டையான துண்டுகளாக்கப்பட்ட உலோகம் ஆகும். இது உலோகவேலையில் பயன்படுகின்ற ஒரு அடிப்படையான உலோக வடிவம் ஆகும். வெட்டியும், வளைத்தும் பலவிதமான வடிவங்களாக இதை உருவாக்க முடியும். தகட்டு உலோகங்களைப் பயன்படுத்தி ஏராளமான அன்றாடப் பயன்பாட்டுப் பொருட்கள் உருவாக்கப்படுகின்றன. உலோகத் தகடுகள் பல்வேறுபட்ட தடிப்புக்களைக் கொண்டவையாக இருக்கலாம். மிக மெல்லிய உலோகத் தகடுகளை உலோகத் தாள் அல்லது உலோகப் படலம் என்றும் 6 மில்லிமீட்டருக்கு (0.25 அங்குலம்) மேற்பட்ட தடிப்புக்களைக் கொண்ட தகடுகளைத் தட்டு என்றும் அழைப்பர். உலோகத் தகடுகள் குறிப்பிட்ட அளவுகளைக் கொண்ட தட்டையான துண்டுகளாகவோ அல்லது சுருள் வடிவமாகவோ கிடைக்கின்றன.

உலோகத் தகடுகளின் தடிப்பை ஒரு நீள அலகு அல்லாத "கேஜ்" என்னும் அளவால் குறிப்பிடுவது உண்டு. தடிப்புக் கூடும்போது "கேஜ்" எண் அளவு குறைகின்றது. எடுத்துக்காட்டாக 10 "கேஜ்" தகட்டின் தடிப்பு 20 "கேஜ்" தகட்டின் தடிப்பிலும் அதிகமாக இருக்கும். பொதுவான பயன்பட்டில் உள்ள எஃகுத் தகடுகள் 30 தொடக்கம் 8 வரையான கேஜ் அளவு கொண்டவை. இரும்பை அடிப்படையாகக் கொண்ட உலோகத் தகடுகளுக்கும், அலுமினியம், செப்பு போன்ற இரும்பை அடிப்படையாகக் கொள்ளாத உலோகத் தகடுகளுக்கும் இடையே கேஜ் அளவுகள் ஒரே மாதிரியாக இருப்பதில்லை.
**சீமாட்டி அம்ரித்பாய் தாகா மகளிர் கலை,அறிவியல் கல்லூரி மற்றும் திருமதி ரத்னிதேவி புரோஹித் வீட்டு அறிவியல் மற்றும் தொழில்நுட்பக் மகளிர் கல்லூரி** , என்பது மகாராஷ்டிர மாநிலம் நாக்பூரில் 1932 ஆம் ஆண்டில் நிறுவப்பட்ட ஒரு மகளிர் பொதுப் பட்டக் கல்லூரியாகும். 

கலை மற்றும் வணிகம் மற்றும் அறிவியல், வீட்டு அறிவியல், விடுதி மேலாண்மை போன்ற பிரிவுகளில் பல்வேறு இளங்கலைப் படிப்புகளை பயிற்றுவிக்கும் இக்கல்லூரியானது ராஷ்டிரசந்த் துகாடோஜி மகாராஜ் நாக்பூர் பல்கலைக்கழகத்துடன் இணைக்கப்பட்டுள்ளது.

வரலாறு
------

1932 முதல் 1935 வரை "மகளிர் கலைக் கல்லூரி" என்றும் 1935 முதல் "மகளிர் மத்திய கல்லூரி" என்றும் அழைக்கப்பட்ட கல்லூரி, 1952 ஆம் ஆண்டில் சேத் பத்ரிதாஸ் தாகாவின் தாயாரின் பெயரிலான நன்கொடை காரணமாக **சீமாட்டி அம்ரித்பாய் தாகா மகளிர் கல்லூரி** என்று மாற்றப்பட்டது, 1977 ஆம் ஆண்டில் திரு.பன்வாரிலால் புரோஹித்தின் நன்கொடை காரணமாக அவரது தாயாரின் பெயரான **திருமதி ரத்னிதேவி புரோஹித்** என்பதையும் இணைத்து தற்போதுள்ள பெயர் பெற்றுள்ளது.

துறைகள்
-------

* மராத்தி
* ஆங்கிலம்
* இந்தி
* வரலாறு
* உளவியல்
* அரசியல் அறிவியல்
* பொருளாதாரம்
* சமஸ்கிருதம்
* சமூகவியல்
* நிலவியல்
* தத்துவம்
* உணவு அறிவியல்
* வீட்டு மேலாண்மை
* வீட்டு அறிவியல்
* உடற்கல்வி
* கணினி அறிவியல்
* மேலாண்மை
* வர்த்தகம்

அங்கீகாரம்
----------

இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் 'ஏ' தரச்சான்றும் பெற்றுள்ளது.

மேற்கோள்கள்
-----------

1. ↑  "Affiliated College of Rashtrasant Tukadoji Maharaj Nagpur University". .
ஒரு கில்வெல் வோகில் மற்றும் மரப் பட்டை (வுட் பேட்ஜ்)
1920 களில் சாரணர் ஒருவரால் உருவான சாரணர் அல்லது பெண் வழிகாட்டிகள் சீருடையின் ஒரு பகுதியாக அணியும் கழுத்தணி அல்லது தாவணியைக் கட்டுவதற்கான ஒரு சாதனம் **வோகிள்** ஆகும்.

பெயர் தோற்றம்
-------------

 ஒரு ஜெர்மன் சாரணர் கழுத்துப்பட்டை மற்றும் வோகிள்
'woggle' என்ற வார்த்தையின் தோற்றமானது , அமெரிக்காவில் பயன்படுத்தப்படும் *boon doggle* என்ற வார்த்தையுடன் ஒரே போல் வருவதற்காகப் பெயரிடப்பட்டது. இருப்பினும் 1925 ஆம் ஆண்டில் வோகிள் என்ற சொல் முதன்முதலில் அறியப்பட்டது. சாரண இயக்கத்தால் ஏற்றுக்கொள்ளப்படுவதற்கு முன்பு woggle என்ற வார்த்தைக்கு வேறு சில குறிப்புகள் உள்ளன. 16 ஆம் நூற்றாண்டில், வோகிள் என்பது ஒரு வினைச்சொல் என்று கருதப்படுகிறது. இது 1990ஆம் ஆண்டில் பெயர்ச்சொல்லாக வரையறுக்கப்பட்ட பயன்பாட்டில் இருந்தது.

வில்லியம் 'பில்' சாங்க்லி, 1922 ஆம் ஆண்டுக்கு முன், சாரண நிறுவனத்துடன் கில்வெல் பூங்காவில் பணிபுரிந்தபோது, 'பெயரில்லாத ஒன்றிற்குக் கொடுக்கப்பட்ட பெயர்' என்று அழைத்தார். 

### ஆரம்பகால பயன்பாடு

1923 ஆம் ஆண்டு சூன் மாதம் வெளியான பிரித்தானிய *தி ஸ்கவுட்டின்* பதிப்பில் குறிப்பிட்டவை தான் வோக்கிள் பற்றிய ஆரம்பகால குறிப்பு ஆகும். பல வடிவங்கள் மற்றும் அளவுகள் கொண்ட ஃபாஸ்டென்சரின் பிற வடிவமைப்புகளுக்கு இந்த வார்த்தை பயன்படுத்தப்பட்டது, இன்று உலகம் முழுவதும் பயன்படுத்தப்படுகிறது.

1929 ஆம் ஆண்டு வரை பேடன் பவல் 14வது பதிப்பில் மாற்றும் வரை *சாரணர்களுக்கான* சாரணர் கையேட்டின் பதிப்புகளில் *ரிங்* என்ற வார்த்தை பயன்படுத்தப்பட்டது:

> இது தொண்டையில் ஒரு முடிச்சு அல்லது வோகிளால் கட்டப்பட்டிருக்கலாம், இது தண்டு, உலோகம் அல்லது எலும்பு அல்லது நீங்கள் விரும்பும் எதையும் கொண்டு செய்யப்பட்ட வளையத்தின் ஒரு வடிவமாக இருக்கலாம். 
> 
>

மேற்கோள்கள்
-----------

1. 1 2  Walker. "Scouting Milestones - Woggle".
2. ↑  BROWN. "The Gilwell Woggle".
3. ↑  "The Origins of the Woggle". The Scout Association இம் மூலத்தில் இருந்து 2014-04-26 அன்று. பரணிடப்பட்டது.. .

மேலும் படிக்க
-------------

* Wendell, Bryan (2015-09-08). "Neckerchief slides: What’s your go-to look?". *Bryan on Scouting* (Scouting Magazine). .

வெளி இணைப்புகள்
---------------

* "Woggle World". .
**கிறித்தோபர் இட்சன்சு** (*Christopher Hitchens*) என்பவர் ஐக்கிய இராச்சியத்தில் பிறந்த, அமெரிக்க எழுத்தாளர், ஊடகவியலாளர், இலக்கிய விமர்சகர். இவரது சமயத்தை நோக்கி, குறிப்பாக சமயத்தில் புனிதமாக கருதப்படுபவையை நோக்கிய விமர்சனங்களுக்காக இவர் பெரிதும் அறியப்படுகிறார். புதிய இறைமறுப்பு இயக்கத்தின் நான்கு குதிரைவீரர்களில் ஒருவராகக் கருதப்படுகிறார். (மற்ற மூவர்: சாம் ஃகாரிசு, ரிச்சர்ட் டாக்கின்சு, டேனியல் டென்னட்)

முன்னர் இடதுசாரி அரசியல் பார்வை கொண்ட இவர், சல்மான் ருஷ்டிக்கு எதிராக இரானிய இஸ்லாமிய முல்லாக்கள் பத்வா விடப்பட்டபின்னர், இடதுசாரிகள் அதை ஆதரித்ததை எதிர்த்து இடதுசாரிப் பிரிவில் இருந்து விலகினார். இவர் 18 மேற்பட்ட நூல்களை எழுதியுள்ளார். இவற்றுள் அன்னை தெரசாவை விமர்சித்து இவர் எழுதிய 'மறைப்பணியாளர் நிலை' (The Missionary Position) நூல், சமய நம்பிக்கையை விமர்சித்து இவர் எழுதிய 'கடவுள் பெரியவரல்ல' (God Is Not Great) என்ற நூல் ஆகியவை பெரும் சர்ச்சையை எழுப்பியவை ஆகும்.

மேற்கோள்கள்
-----------

1. ↑  Woo, Elaine (15 December 2011). "Christopher Hitchens dies at 62; engaging author and essayist". *Los Angeles Times* இம் மூலத்தில் இருந்து 11 November 2012 அன்று. பரணிடப்பட்டது.. .
2. ↑  "'God is Not Great' Author Christopher Hitchens on Religion, Iraq, and His Own Reputation – New York Magazine – Nymag". 26 April 2007. .
3. ↑  "Author Christopher Hitchens targets God and faith". *Reuters*. 18 June 2007. .
பாசங்கள்
குளம் குட்டைகளிலும், நீரோடைகளிலும், பச்சை நிறத்தில் **பாசம்(Moss)** அல்லது பாசடை படர்ந்திருக்கும். இது ஒருவகைத் தாவரம். பிரையோபைட்டா (Bryophyta) என்னும் தாவரப் பிரிவைச் சேர்ந்தது. உலகில் முதன் முதலில் தோன்றிய உயிரினங்களில் பாசடையும் ஒன்று. உலகின் பெரும்பகுதி நீரில் மூழ்கியிருந்தபோது, மிக எளிய அமைப்புடைய பாசடைகளே வாழ்ந்தன. பல இலட்சம் ஆண்டுகளுக்குப் பிறகு நிலப்பகுதி வெளிப்பட்டதும் இத்தாவரங்கள் தோன்றிப் பெருகின.

அமைப்பும் பரவும் முறையும்
-------------------------

பாசங்கள் எளிய அமைப்பு உடையவை. இவற்றுக்கு வேர், தண்டு, இலை, பூ, விதை முதலியவை இல்லை. ஆனால் அவற்றையொத்த சில அமைப்புகள் மட்டும் உண்டு. பாசங்களின் காம்பின் நுனியில் சிறு உறைகள் காணப்படும். அவற்றில் விதைத்தூள்கள் (Spores) உண்டாகும். விதைத் தூள் முற்றியதும் உறை வெடித்துச் சிதறிக் காற்றில் அடித்துச் செல்லப்படும். ஈரமான இடங்களில் விதைத்தூள் வீழ்ந்து, அங்கு முளைத்து வளரும்.

பாசங்களின் வகைகள்
-----------------

பாசங்களில் சுமார் 16,000 வகைகள் உள்ளன. அவற்றை மூன்று பெரும் பிரிவுகளாகப் பிரிக்கலாம். அவை 

* பெரணிப்பாசம்,
* மரப்பாசம்,
* சதுப்புப் பாசம்

### பெரணிப்பாசம்

பெரணிகளில் மிகச்சிறிய இனம் பெரணிப்பாசம் ஆகும்.

### மரப்பாசம்

பாசங்களில் எல்லாம் பெரியது மரப்பாசம். இது 15 செ.மீ வரை உயரமாக வளரும். சில கண்ணுக்குத் தெரியாத அளவுக்கு மிக நுண்ணியவை. இவை மிக நெருக்கமாக வளர்ந்து பச்சை மெத்தை விரித்தது போலக் காட்சி தரும்.

### சதுப்புப் பாசம்

சதுப்புப் பாசம் நீரைப் பெருமளவில் உறிஞ்சித் தேக்கி வைத்துக்கொள்ளக்கூடியது. இதனால், இதைக் கொண்டு பிற தாவரங்களின் கன்றுகளின் வேரைச் சுற்றிவைத்துப் பல நாள்கள் வரை வாடாமல் காக்கலாம். நீர்ப்பாசம் 30 செ.மீ வரை படர்ந்து வளரும். அயர்லாந்து போன்ற நாடுகளில் நிலக்கரி கிடைப்பதில்லை. எனவே அங்கெல்லாம் சதுப்புப் பாசத்தைக் கொண்டு பீட் (Peat) என்னும் எரிபொருள் தயாரிக்கிறார்கள்.

மேற்கோள்கள்
-----------

* "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.

வெளி இணைப்புகள்
---------------

1. பரணிடப்பட்டது 2005-07-07 at the வந்தவழி இயந்திரம்
2. பரணிடப்பட்டது 2019-05-31 at the வந்தவழி இயந்திரம்

1. ↑  Hubers, M.; Kerp, H. (2012). "Oldest known mosses discovered in Mississippian (late Visean) strata of Germany". *Geology* **40** (8): 755–758. doi:10.1130/G33122.1.
**சட்ட ஆட்சி** என்பது ஆட்சி வரையறை செய்யப்பட்ட சட்டங்களுக்கு ஏற்ப நடைபெற வேண்டும் என்று கூறும் ஒரு கோட்பாடு ஆகும். சட்ட ஆட்சி அரசுகளின், வணிக நிறுவனங்களின், இலாப நோக்கமற்ற அமைப்புக்களின் ஒரு கூறாக அமைகிறது.

இது சட்டம் ஆட்சியாளர்களுக்கும், மக்களும், செல்வந்தர்களும், ஏழைகளும் என எல்லோருக்கும் ஒரே மாதிரியாக சட்டம் அமைய வேண்டும் என்றும் வரையறை செய்யப்படுகிறது. எனினும் சட்ட ஆட்சி என்பது சட்டங்கள் நியாமனவையா என்பது பற்றி தீர்மானிக்காமல், இருக்கும் சட்டங்கள் படி சமூகம் இயங்க வேண்ட என்ற கருத்துருவை கூடுதலாக சுட்டி நிற்கிறது. சட்டங்கள் மாற்றப் பட வேண்டுமானால் அது அந்த அந்த நாட்டு சட்டமியற்று வழிமுறைகளின் ஊடாக நிகழலாம்.

மேற்கோள்கள்
-----------

1. ↑  Cole, John et al. (1997). *The Library of Congress*, W. W. Norton & Company. p. 113
2. ↑  Sempill, Julian (2020). "The Rule of Law and the Rule of Men: History, Legacy, Obscurity". *Hague Journal on the Rule of Law* **12** (3): 511–540. doi:10.1007/s40803-020-00149-9.
3. ↑  "Rule of Law" (in ஆங்கிலம்). National Geographic Society. 15 March 2019. Retrieved 29 January 2022.
ஒரு வகை நேரான சவுக்கு
ஒன்பது வால்கள் கொண்ட சவுக்கின் படம் ஓர் அமெரிக்க டாலர் பில் அளவு ஒப்பீடு.
ரொமாண்டின் ஒரு தொகுப்பு, ரொமாண்டின் இறுதியில் இரட்டைச் சாட்டை உள்ளது
**சவுக்கு** அல்லது **சாட்டை** (whip) என்பது ஒரு கருவி ஆகும். இது பாரம்பரியமாக விலங்குகள் அல்லது மக்களை அச்சுறுத்தி வழிபடுத்த, கட்டுப்படுத்த வடிவமைக்கப்பட்ட ஒரு கருவியாகும். இதனால் ஏற்படும் வலி அல்லது வலி குறித்து பயத்தை ஏற்படுத்தி, சில செயல்களை சாட்டையைப் பயன்படுத்தாமலே செய்விக்க பயன்படுத்தப்படுகிறது. குதிரையேற்றத்தின்போது வலி போன்ற கூடுதல் அழுத்தம் தந்து குதிரையை விரைவாக ஒட்டவோ அல்லது திசை திருப்பவோ பயன்படுத்தப்படுகிறது. சாட்டைகள் பொதுவாக இரண்டு வகையானவையாக, ஒரு குச்சிபோல நீளமான தொடரச்சியுடன் வடிவமைக்கப்பட்டதாக அல்லது ஒரு கைப்பிடியை அடுத்து நெகிழ்வான ஊசலாடும் நெகிழ்வான தன்மை கொண்டதாக இருக்கும், ஆனால் அதிக துல்லியமான மற்றும் கூடுதலான சக்தியைக் கொண்டிருக்கிறது, இருப்பினும் குறைவான துல்லியமானதாக இருக்கலாம்.

பெரும்பாலான சாட்டைகள் விலங்குகளின் மீது பயன்படுத்த வடிவமைக்கப்பட்டவை என்றாலும், சாட்டையின் முனையில் ஒன்பது சிறிய வால்கள் போன்ற நீட்சிகளைக் கொண்டதாக உருவாக்கப்பட்ட சவுக்கானது, மனிதருக்கு உடல் ரீதியான தண்டனை அல்லது சித்திரவதையை அளிக்கும் நோக்கத்துக்குப் பயன்படுத்தப்படுகிறது. சில மத நடைமுறைகளிலும் பயன்படுத்தப்படுகிறது. இவை விலங்குளின் மீது பயன்படுத்தப்படுவதை விலங்கு வன்கொடுமையாகவும், மற்றும் மனிதர்கள் மீது பயன்படுத்தப்படுவது தாக்குதலாகவும் கருதப்படலாம்.

குறிப்புகள்
-----------

1. ↑  "Final decision of the FEI tribunal" (PDF). Fédération Équestre Internationale. 2010-07-09.
2. ↑  Curnutt, Jordan (2001). *Animals and the law: a sourcebook*. Contemporary Legal Issues. ABC-CLIO. பக். 260–261. பன்னாட்டுத் தரப்புத்தக எண்:1-57607-147-2. .
3. ↑  Graham, Sarah (2002-05-28). "True Cause of Whip's Crack Uncovered". Scientific American. .

மேற்கோள்கள்
-----------
**அந்தரங்க முடி** (ஆங்கிலம்: Public hair) என்பது இளம்பருவ மற்றும் வயது வந்த மனிதர்களின் பிறப்புறுப்பு பகுதியில் காணப்படும் இறுதி உடல் முடி ஆகும். முடிகள் பாலின உறுப்புகளின் மீதும் அதைச் சுற்றிலும் சில சமயங்களில் தொடையின் உள்பகுதியிலும் அமைந்திருக்கும். அந்தரங்கப் பகுதியில் மற்றும் அதை மூடியிருக்கும் மோன்ஸ் புபிஸ், இது ஒரு *அந்தரங்க இணைப்பு* என்று அழைக்கப்படுகிறது. ஆணின் ஆண்குறி தண்டின் மேற்பகுதியிலும் விதைப்பை மற்றும் அடிப்பகுதியிலும், பெண்ணின் பிறப்புறுப்பிலும் அந்தரங்க முடி காணப்படுகிறது. இது பொதுவாக மனித உடலில் காணப்படும் மற்ற முடிகளை விட கருமை நிறமாகவும், அமைப்பில் வலிமையாகவும் இருக்கும். பருவமடையும் போது ஆண்ட்ரோஜன்களின் அளவு அதிகரிப்பதால் இது ஏற்படுகிறது. அந்தரங்க முடி என்பது இரண்டாம் நிலை பாலினப் பண்பு.

பெண்கள் மற்றும் சிறுவர்களில் பருவமடையும் போது அந்தரங்க முடிகள் தோன்றும். வளர்ந்த நாடுகளில், இது பொதுவாக பெண்களில் பத்து வயதிற்குள்ளும், ஆண்களுக்கு பதினொரு அல்லது பன்னிரெண்டு வயதிலும் நடக்கும். பெண்குறி (பெண்களில்) அல்லது ஆண்குறிக்கு (சிறுவர்களில்) மேலே உள்ள சில முடிகளில் தொடங்கி, அந்தப் பகுதி விரைவாக முக்கோண வடிவில் நிரம்பி, அடர்த்தியான முடியை உருவாக்குகிறது. சிறுவர்களில், இணைப்பு ஒரு சரிவக வடிவமாக மாறும், அதாவது நான்கு பக்கங்கள்.

மேற்கோள்கள்
-----------

1. ↑  Colvin, Caroline Wingo; Abdullatif, Hussein (2013-01-01). "Anatomy of female puberty: The clinical relevance of developmental changes in the reproductive system" (in en). *Clinical Anatomy* **26** (1): 115–129. doi:10.1002/ca.22164. பன்னாட்டுத் தர தொடர் எண்:1098-2353. பப்மெட்:22996962.
2. ↑  "Lawrence S. Neinstein, M.D.: Adolescent Medicine – Children's Hospital Los Angeles" இம் மூலத்தில் இருந்து March 7, 2016 அன்று. பரணிடப்பட்டது.. .
3. ↑  "Pubic "Crab" Lice – Epidemiology & Risk Factors". *CDC.gov*. September 24, 2013 இம் மூலத்தில் இருந்து December 7, 2018 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/மதுகா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***மதுகா டிப்ளோசுதெமோன்*** என்பது சப்போட்டாசி குடும்பத்தில் உள்ள ஒரு வகை பூக்கும் தாவரமாகும், இந்தியாவின் மேற்குத் தொடர்ச்சி மலையில் மட்டுமெ காணப்பட்ட  இதன் அசல் மாதிரிகள் 1835 இல் சேகரிக்கப்பட்டுள்ளன. அதன் பின்பு எங்குமே பதிவு செய்யப்படாததால்,அழிந்துவிட்டதாகக் கருதப்பட்டது.

  

2020 ஆம் ஆண்டில் கேரளாவின் திருவனந்தபுரத்தில் இயங்கி வரும், ஜவஹர்லால் நேரு வெப்பமண்டல தாவரவியல் பூங்காவின் ஷைலஜா குமாரி என்ற ஆராய்ச்சியாளர் அவரது, பிஎச்டி படிப்பின் ஒரு பகுதியாக பல்வேறு தாவர மாதிரிகளை அவரது குழுவினருடன் ஆராயும் போது, கொல்லம் மாவட்டம் , பரவூர் கூனாவில் உள்ள அயலவல்லி சிவன் கோயில் குகையில், 180 ஆண்டுகளுக்குப் பிறகு அழிந்துவிட்டதாகக் கருதப்பட்ட இம்மரம் முதிர்ந்த நிலையில் கண்டறிந்துள்ளனர். உள்ளூரில், அத்திமரம் என்று அறியப்பட்ட இம்மரம் கொல்லம் மாவட்டத்தில் உள்ள மற்ற கோவில்களில் (காவுகளில்) நடத்தப்பட்ட கணக்கெடுப்பில் வேறு எங்கும் காணப்படவில்லை. எனவே பன்னாட்டு இயற்கைப் பாதுகாப்புச் சங்கம் இதனை 'முக்கிய அருகி வரும்' இனம் என வகைப்படுத்தியுள்ளது.

 இலை

மேற்கோள்கள்
-----------

1. ↑  Rivers, M.C. (2021). "*Madhuca diplostemon*". *IUCN Red List of Threatened Species*. **2021**: e.T33654A126572431. doi:10.2305/IUCN.UK.2021-2.RLTS.T33654A126572431.en. Retrieved 15 November 2021.